पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के एलान के बाद बुधवार को शहर की मेडिकल दुकान को छोड़कर लगभग सब कुछ बंद रहा। शहर की हृदयस्थल कहे जाने वाला तेंदुनी चौक पुलिस छावनी में तब्दील रहा। पुलिस हर आने जाने वाले वाहनों को रोककर उन्हें नसीहत देती कि आगे से ऐसा नहीं हो। वाहनों के नहीं चलने से ग्रामीण क्षेत्रों से भी बहुत कम ही लोग शहर में पहुंचे। लोगों का घरवास हो जाने से कल तक लगने वाली भीड़ गायब थी। और सड़कों पर सन्नाटा पसरा हुआ था। बिक्रमगंज शहर में लॉक डॉन का सख्ती से पालन करने के लिए एसडीएम विजयंत के नेतृत्व में पुलिस फोर्स शहर के विभिन्न सड़कों पर निकले। वही 10 बजते ही सड़क पर आने जाने वाले वाहनों से एसडीएम द्वारा पूछा गया कि लॉक डाउन का क्यों नहीं पालन किया जा रहा है। कोरोना संक्रमण से बचाव के लिए 15 मई तक लॉकडाउन लगाया गया है। उसका पालन किया जाए। वही बता दें कि राज्य सरकार के गृह विभाग के जारी आदेश के आलोक में जिलाधिकारी धर्मेंद्र कुमार ने सरकार के नए फैसले का आदेश जिले में लागू कर दिया है। यह आदेश मंगलवार 5 मई से 15 मई तक जारी रहेगा। सड़कों पर उतरकर एसडीएम विजयंत को जागरुक और लोगो को समझाते हुए नजर आए।
खाद्य सामग्री की दुकानें सुबह 7:00 बजे से लेकर 11:00 बजे तक ही खुली रहेंगी, अन्य दुकानों के खोले जाने पर पाबंदी
सुबह सात बजे से 11 बजे तक खुली रहीं दुकानें
नए आदेश के अनुसार बिक्रमगंज में खाद्य सामग्री की दुकानें सुबह 7:00 बजे से लेकर 11:00 बजे तक खुली रहेंगी। अन्य दुकानों के खुलने पर पाबंदी लगा दी गई है। डीएम के आदेश के अनुसार खाद्य सामग्री फल सब्जी मछली मांस दूध पीडीएस की दुकानें सुबह 7:00 बजे से 11:00 बजे तक खुली रहेगी। इसके अलावा पूरे दिन किसी भी प्रकार की अन्य दुकानें खोलने पर रोक लगा दिया गया है। जबकि दूसरी ओर जांच कराने या टीकाकरण कराने समेत अन्य रोगियों और वाहनों का परिचालन पर रोक नहीं रहेंगे। सड़कों पर अनावश्यक आवागमन पैदल सहित पूरी तरह से रोक लगा दी गई है। खाने पीने या आवश्यक सामग्री की होम डिलीवरी ई-कॉमर्स सेवा संबंधित रात्रि 9 बजे तक किए जा सकेंगे।
काराकाट: कोरोना से बचने के लिए घरों में ही रहने की हिदायत
राज्य सरकार द्वारा लॉक डाउन की घोषणा के पहले दिन स्थानीय प्रशासन बिक्रमगंज डिहरी मुख्य मार्ग पर मुस्तैद दिखी । पुलिस बल के हौसले को अफजाई करने को लेकर बीडीओ सिद्धार्थ कुमार व सीओ रवि राज भी हाथों में डंडा लिए थानाध्यक्ष अनिल प्रसाद के साथ उक्त मार्ग से होकर गुजरने वाले वाहन सवारों से उनके आवागमन का कारण पूछ रहे थे। वहीं प्रखण्ड-अंचल कर्मी सरकारी वाहनों से ध्वनि विस्तारक यंत्रों के जरिए लोगों को कोरोना से बचने के लिए घरों में ही रहने व सावधानी के साथ मास्क पहनने सहित कई सलाह देते हुए गाइड लाइन की जानकारी आम लोगों सहित बाजारवासियों को दे रहे थे ।मुख्य मार्ग के अलावे ग्रामीण संपर्क पथों पर इक्का दुक्का वाहन ही गुजरते देखे गए। दो पहिए व चार पहिए वाहन सवारों को इन पदाधिकारियों के द्वारा डाट फटकार का सामना भी करना पड़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn